[bookmark: _TOC_250038]

Αξιόγραφο είναι το έγγραφο εκείνο στο οποίο, το δικαίωμα συνδέεται με τέτοιο τρόπο με το έγγραφο ώστε για την άσκηση του δικαιώματος να είναι απαραίτητη η κατοχή του εγγράφου.

                                           Η ΣΥΝΑΛΛΑΓΜΑΤΙΚΗ
[bookmark: _TOC_250037]Έννοια
Η συναλλαγματική είναι έγγραφη διαταγή, η οποία έχει συνταχθεί με τύπο που καθορίζεται από το Νόμο και με την οποία ένα πρόσωπο, το οποίο αποκαλείται εκδότης, υποχρεώνει ένα άλλο πρόσωπο, το οποίο απο- καλείται πληρωτής ή αποδέκτης, να πληρώσει ορισμένο χρηματικό ποσό στον αναγραφόμενο ως δικαιούχο, κομιστή του εγγράφου.
Χαρακτηριστικά γνωρίσματα της συναλλαγματικής:
α) Είναι χρηματόγραφο, αφού δίνει στον κομιστή το δικαίωμα να απαιτήσει ορισμένο χρηματικό ποσό,
β) Είναι αναιτιώδης, αφού ενσωματώνει απαίτηση αφηρημένη, ανε- ξάρτητη από την αιτία,
γ) Είναι, βάσει του Νόμου, τίτλος «σε διαταγή» και μεταβιβάζεται με οπισθογράφηση,
δ) Για την πληρωμή της συναλλαγματικής ευθύνονται περισσότερα
πρόσωπα,
ε) Είναι τίτλος τυπικός, αφού πρέπει στο κείμενό της να υπάρχουν φράσεις ή λέξεις, που ορίζει ο Νόμος,
στ) Είναι αξιόγραφο δημόσιας πίστης (με το δίκαιο της συναλλαγμα- τικής, προστατεύονται οι συναλλασσόμενοι).
Στη συναλλαγματική, χαρακτηριστική είναι η τριπρόσωπη σχέση, που δημιουργείται. Έτσι, το πρόσωπο το οποίο εκδίδει τη συναλλαγματική και δίνει την εντολή για πληρωμή, λέγεται εκδότης. Το πρόσωπο στο οποίο δίνεται εντολή να πληρώσει, λέγεται πληρωτής. Ο πληρωτής όταν αποδεχτεί τη συναλλαγματική, λέγεται αποδέκτης. Και τέλος, εκείνος στον οποίο πρέπει να γίνει η πληρωμή λέγεται λήπτης.
Υπάρχει όμως δυνατότητα, τα δύο από τα πρόσωπα αυτά να ταυτίζο- νται. Έτσι είναι δυνατόν: α) Ο εκδότης να είναι συγχρόνως και λήπτης, π.χ. «πληρώσατε σε διαταγή εμού του ιδίου». Η περίπτωση αυτή είναι συνηθέστατη στη συναλλακτική πρακτική, β) Ο εκδότης να είναι συγχρό-

νως και πληρωτής. Στην περίπτωση αυτή η συναλλαγματική μοιάζει με το γραμμάτιο.
Παράδειγμα



Λήξη την 17η Μαρτίου 2002	Συναλλαγματική ευρώ 250.000 Την 17η Μαρτίου 2002 πληρώσατε δυνάμει της παρούσας συναλλαγματι- κής στον Κ.Π. (ή σε διαταγή του) στην Αθήνα το ποσό των διακοσίων πε- νήντα χιλιάδων ευρώ.
Αθήνα την 23η Αυγούστου 2001 Ο εκδότης
Α.Μ. (υπογραφή)



Προς τον Α.Κ.

Δεκτή
Α.Κ. (υπογραφή)




Στο ανωτέρω παράδειγμα, ο Α.Μ. είναι ο εκδότης της συναλλαγματικής, ο Α.Κ. ο πληρωτής ή αποδέκτης της συναλλαγματικής και ο Κ.Π., στον οποίο πρέπει να γίνει η πληρωμή, ο λήπτης της συναλλαγματικής.
Ο λήπτης βέβαια, με τη σειρά του, μπορεί να μεταβιβάσει τη συναλλαγματική σε άλλον, στον οποίο συνήθως θα οφείλει. Η μεταβίβαση γίνεται με οπισθογράφηση. Απέναντι όμως στον τελευταίο δικαιούχο, ευθύνονται εκτός από τον πληρωτή - αποδέκτη και ο εκδότης και οι οπισθογράφοι.
Έτσι, στο ανωτέρω παράδειγμα, αν ο Κ.Π. οπισθογραφήσει τη συναλλαγματική υπέρ του Ξ.Κ., απέναντι στον τελευταίο ευθύνονται και ο Α.Μ. (εκδότης) και ο Α.Κ. (πληρωτής - αποδέκτης) και ο Κ.Π. (λήπτης).


Συναλλαγματική
Α (εκδότης)
Β (πληρωτής)	Γ (λήπτης)


Δ (κομιστής)
Το ανώτερο σχεδιάγραμμα απεικονίζει τις σχέσεις που δημιουργούνται στη συναλλαγματική. Έτσι έχουμε:
α) Σχέση εκδότη Α - λήπτη Γ, που ονομάζεται σχέση αξίας.
β) Σχέση εκδότη Α - πληρωτή Β, που ονομάζεται σχέση κάλυψης. γ) Σχέση λήπτη Γ - πληρωτή Β. Μεταξύ τους δεν υπάρχει σχέση.
Ο Γ (λήπτης) είναι ο πρώτος δικαιούχος. Αν ο Γ (λήπτης) μεταβιβάσει τη συναλλαγματική στον Δ, τότε ο Δ είναι ο κομιστής.Λήξη την..........................................................................................20.	Συναλλαγματική ΕΥΡΩ
Την................................................................................................................ 20.	πληρώστε με την παρούσα μόνη συναλλαγματική σε
διαταγή ..........................................................................................................................................................................................................................................
και στο Κατάστημα………………………………………..........................………………της…………………...............................……………………………
(ΑΡΙΘΜΗΤΙΚΑ)
................................................................................................................................. το ποσό των ΕΥΡΩ
(ΤΙΤΛ Ο Σ  –  ΔΙΕΥ Θ ΥΝΣΗ ΚΑΤΑΣΤΗΜΑΤ Ο Σ)	(ΤΙΤΛ Ο Σ ΤΡΑΠΕΖΑΣ) 
( Ο Λ Ο Γ Ρ Α Φ Ω Σ ) 
Προς .....................…………………..........................................……….…
.....................................................................................................................
ΟΝΟΜΑΤΕΠΩΝΥΜΟ Η ΕΠΩΝΥΜΙΑ ΑΠΟΔΕΚΤΗ 
Όνομα πατέρα ή συζύγου...............................................................
Οδός......…………….........................................…………αριθ…………..
Ταχ,    Κωδ.............................Πόλη..........................................................
Α.Φ.Μ. ……………………………….. Αρ. Ταυτ. ………………...………..
(ΓΙΑ ΟΣΟΥΣ ΕΧΟΥΝ Α.Φ.Μ.)	(ΓΙΑ ΟΣΟΥΣ ΔΕΝ ΕΧΟΥΝ Α.Φ.Μ.)
Δεκτή…	20……
(ΤΟΠΟΣ - ΗΜΕΡΟΜΗΝΙΑ)
...............................……….…20......
(ΤΟΠΟΣ - ΗΜΕΡΟΜΗΝΙΑ)

Ο Εκδότης
...............................................................
(ΥΠΟΓΡΑΦΗ-ΣΦΡΑΓΙΔΑ)
...............................................................
Τριτεγγυώμαι   υπέρ  τ.....................................
 	   ...............................................................
(ΥΠΟΓΡΑΦΗ-ΣΦΡΑΓΙΔΑ)
(ΥΠΟΓΡΑΦΗ)
...............................................................
(Η ΚΑΤΩΤΕΡΩ ΛΕΥΚΗ ΛΩΡΙΔΑ ΝΑ ΔΙΑΤΗΡΕΙΤΑΙ ΚΑΘΑΡΗ ΓΙΑ ΤΗ ΜΗΧΑΝΟΓΡΑΦΗΣΗ)
(ΟΝΟΜΑΤΕΠΩΝΥΜΟ - ΕΠΩΝΥΜΙΑ)

1. Η ιστορικά αρχαιότερη οικονομική λειτουργία της συναλλαγματικής ήταν η χρησιμοποίησή της για τη μεταφορά χρημάτων από τόπο σε τόπο. Ήταν δηλαδή μέσο πληρωμής.

Παράδειγμα: Ο έμπορος Α (έμπορος στην Αθήνα), οφείλει χρηματικό ποσό στον έμπορο Β (έμπορος στη Θεσ/νίκη), ενώ ταυτόχρονα έχει χρηματική απαίτηση κατά του Γ (επίσης έμπορος στη Θεσ/νίκη). Στην περίπτω- ση αυτή ο Α μπορεί να εκδώσει συναλλαγματική με πληρωτή τον Γ και να την παραδώσει στον Β. Όταν ο Γ πληρώσει τον Β, δηλαδή με μία μόνο πρά- ξη πληρωμής, εξοφλείται τόσο η οφειλή του Α προς τον Β όσο και η οφειλή του Γ προς τον Α. Αν δεν υπήρχε η λειτουργία αυτή της συναλλαγματικής, ο Α θα έπρεπε από την Αθήνα να στείλει χρήματα στον Β στη Θεσ/νίκη και ο Γ από τη Θεσ/νίκη στον Α στην Αθήνα.
Στη σημερινή εποχή η τραπεζική και ταχυδρομική επιταγή καθώς και το έμβασμα έχουν αντικαταστήσει κατά κάποιο τρόπο τη συναλλαγματική ως προς αυτή τη λειτουργία.
2. Επειδή η συναλλαγματική μπορεί να εκδοθεί ως πληρωτέα μετά από ορισμένο χρόνο από την έκδοσή της, η σημαντικότερη λειτουργία της είναι η πιστωτική. Χρησιμεύει δηλαδή η συναλλαγματική ως μέσο πί- στης.
Παράδειγμα: i) Ο έμπορος Α, αγοράζει από τον Β εμπορεύματα, τα οποία δεν διευκολύνεται να πληρώσει αμέσως με μετρητά. Ο πωλητής Β εκδίδει μία ή περισσότερες συναλλαγματικές οι οποίες καλύπτουν το τίμημα των εμπορευμάτων και είναι πληρωτέες σε 2 μήνες από την πώληση των εμπορευμάτων. Ο Α (αγοραστής) αποδέχεται τις συναλλαγματικές και έτσι έχει το χρόνο να μεταπωλήσει τα εμπορεύματα και να συλλέξει τα χρήματα για να εξοφλήσει τις συναλλαγματικές κατά τη λήξη τους. Αυτή είναι μια πρακτική, που χρησιμοποιείται καθημερινά στις συναλλαγές προμηθευτών και εμπόρων.
ii) Αν τώρα στο ανωτέρω παράδειγμα, ο πωλητής Β έχει άμεση ανάγκη χρημάτων, μπορεί να οπισθογραφήσει τη συναλλαγματική υπέρ της τράπεζας Ε.Τ. και να εισπράξει αμέσως το ποσό που αναγράφεται σ’ αυτήν (προεξόφληση συναλλαγματικής). Η τράπεζα Ε.Τ. θα παρακρατήσει τον τόκο που αντιστοιχεί μέχρι την ημέρα που λήγει η συναλλαγματική (προε- ξοφλητικός τόκος), και όταν ύστερα από 2 μήνες λήξει η συναλλαγματική θα απαιτήσει την πληρωμή της από τον αγοραστή Α.
3. Η συναλλαγματική χρησιμοποιείται και για τη βραχυπρόθεσμη επένδυση κεφαλαίων (όπως στο ανωτέρω παράδειγμα ii). Όλοι όσοι προεξοφλούν συναλλαγματικές και κυρίως οι τράπεζες, δεν κάνουν τίποτε άλλο παρά να επενδύουν με τον τρόπο αυτό τα διαθέσιμα κεφάλαιά τους σε τοποθετήσεις βραχυπρόθεσμες (αφού οι συναλλαγματικές είναι συνή-


θως βραχείας λήξης). Έτσι έχουν ωφέλεια από τον προεξοφλητικό τόκο που εισπράττουν.
4. Η συναλλαγματική έχει και εγγυητική λειτουργία. Είναι δυνατόν να εκδοθεί συναλλαγματική από τον δανειστή Α για τον οφειλέτη Β, με κύριο σκοπό να εγγυηθεί γι’ αυτήν ο τρίτος Γ (τριτεγγύηση). Η τριτεγγύηση μάλιστα αυτή, υπέρ του αποδέκτη - πληρωτή, είναι κατά πολύ αποτελεσματικότερη από την κοινή εγγύηση.

2. [bookmark: _TOC_250035]ΠΡΟΫΠΟΘΕΣΕΙΣ ΓΙΑ ΤΗ ΛΕΙΤΟΥΡΓΙΑ ΤΗΣ ΣΥΝΑΛΛΑΓΜΑΤΙΚΗΣ
[bookmark: _TOC_250034]Ικανότητα προς ανάληψη υποχρέωσης από 
συναλλαγματική
Μία από τις ουσιαστικότερες προϋποθέσεις για να εκδοθεί συναλλαγματική είναι η ικανότητα προς ανάληψη υποχρέωσης από τη συναλλαγματική. Η έκδοση συναλλαγματικής, για τη ρύθμιση των σχέσεων μεταξύ των προσώπων που εμπλέκονται σε αυτήν, αποτελεί δικαιοπραξία. Επομένως, για να αναλάβει κάποιος υποχρέωση ή να αποκτήσει δικαίωμα από συναλλαγματική, πρέπει να έχει ικανότητα προς δικαιοπραξία (άρθρο 127 ΑΚ), να είναι δηλαδή κατ’ αρχήν ενήλικος.
Αυτοί, που είναι ανίκανοι για δικαιοπραξία, μπορούν να αναλάβουν υποχρέωση από συναλλαγματική με πράξη του νόμιμου αντιπροσώπου του. Αν ο ίδιος ο μη ικανός για δικαιοπραξία (άρθρο 128 ΑΚ: α) όσοι δεν έχουν συμπληρώσει το 10ο έτος και β) όσοι έχουν τεθεί σε δικαστική συμπαράσταση) ή ο περιορισμένα ικανός για δικαιοπραξία (άρθρο 129 ΑΚ: α) οι ανήλικοι που έχουν συμπληρώσει το 10ο έτος και β) όσοι βρίσκονται σε επικουρική δικαστική συμπαράσταση), υπογράψει συναλλαγματική επέρχεται ακυρότητα της πράξης (ΑΚ άρθρα 130, 133). Η ακυρότητα αυτή λειτουργεί υπέρ του μη ικανού για δικαιοπραξία, ο οποίος μπορεί να την αντιτάξει ακόμα και σε καλόπιστο δικαιούχο.
Για παράδειγμα: ο ανήλικος Α εκδίδει συναλλαγματική με λήπτη τον Β και αποδέκτη τον Γ. Ο Β (ακόμα και αν καλόπιστα απέκτησε τη συναλλαγ- ματική) μπορεί να στραφεί μόνο κατά του Γ και όχι κατά του ανήλικου Α.
[bookmark: _TOC_250033]Τα τυπικά στοιχεία της συναλλαγματικής
Η σύνταξη εγγράφου δεν είναι η μόνη προϋπόθεση για να δημιουργηθεί υποχρέωση από συναλλαγματική, αλλά πρέπει το έγγραφο αυτό να περιέχει τα τυπικά προαπαιτούμενα στοιχεία που ορίζει ο Νόμος. Αν λείπει έστω

και ένα από τα στοιχεία αυτά, τότε το έγγραφο δεν θα ισχύει ως συναλλαγ- ματική.
Τα τυπικά στοιχεία της συναλλαγματικής είναι οκτώ 
και είναι τα εξής:
1. Η ονομασία «συναλλαγματική». Πρέπει να αναγράφεται όχι μόνο στην επικεφαλίδα αλλά και στο κείμενο του εγγράφου, καθώς και στη γλώσσα που έχει αυτό συνταχθεί. Η παράλειψή της καθιστά άκυρο τον τίτλο.
2. Η απλή και καθαρή εντολή για την πληρωμή ορισμένου χρηματικού ποσού. Πρέπει, δηλαδή, να υπάρχει διαταγή (εντολή) του εκδότη προς τον πληρωτή (αποδέκτη), η οποία να είναι απλή και καθαρή, δηλαδή χωρίς να εξαρτάται η εκτέλεσή της από όρους, προθεσμίες ή αιρέσεις. Σε αντίθετη περίπτωση ο τίτλος είναι άκυρος. Πρέπει επίσης η διαταγή να αναφέρεται στην πληρωμή ορισμένου χρηματικού ποσού και όχι στην καταβολή αντικαταστατών πραγμάτων.
3. Το όνομα του πληρωτή (αποδέκτη), δηλαδή του προσώπου που έχει την υποχρέωση να πληρώσει. Τα στοιχεία του πληρωτή (όνομα, επώνυμο, πατρώνυμο, στοιχεία αστυνομικής ταυτότητας, αριθμός φορολογικού μητρώου, τηλέφωνο και προαιρετικά διεύθυνση οικίας ή κατα- στήματος) αναγράφονται στο κάτω αριστερό μέρος του κειμένου της συναλλαγματικής, χωρίς βέβαια να επηρεάζεται το κύρος της από τη θέση που αυτά τα στοιχεία θα αναγραφούν. Απλά η μη αναγραφή τους καθιστά άκυρο τον τίτλο.



4. Ο χρόνος λήξης. Η ημερομηνία λήξης σημειώνεται συνήθως έξω από το κείμενο της συναλλαγματικής, επάνω αριστερά. Όταν η ημερομηνία λήξης συμπίπτει με εορτάσιμη ημέρα ή αργία, τότε η πληρωμή μπορεί να ζητηθεί την επόμενη εργάσιμη ημέρα. Όταν δεν αναγράφεται η ημερομηνία λήξης, η συναλλαγματική δεν είναι άκυρη, απλά θεωρείται πλη- ρωτέα σε όψη (δηλαδή με την εμφάνισή της).
Ο καθορισμός της ημερομηνίας λήξης μπορεί σύμφωνα με το Νόμο (άρ- θρο 33. παρ. 1) να γίνει αποκλειστικά με τους εξής τέσσερις τρόπους:
α) «Εν όψει», δηλαδή με την εμφάνισή της προς πληρωμή. Στην περίπτωση αυτή δεν αναγράφεται συγκεκριμένη ημερομηνία λήξης και πληρωμής, αλλά αυτή καθορίζεται το αργότερο εντός ενός χρόνου από την έκδοση της συναλλαγματικής.
β) Μετά από προθεσμία από την όψη, δηλαδή εντός ορισμένης προθεσμίας από τη στιγμή που εμφανίζεται προς αποδοχή.
γ) Μετά από προθεσμία από την ημερομηνία έκδοσης της συναλ- λαγματικής. Π.χ. «πληρώσατε μετά είκοσι ημέρες από σήμερα» και
δ) Σε ρητή ημερομηνία, π.χ. «πληρώσατε την 17η Μαρτίου 2000».
5. Ο τόπος πληρωμής. Τόσο ο κομιστής όσο και ο πληρωτής πρέπει να γνωρίζουν πού θα πληρωθεί η συναλλαγματική. Αν δεν υπάρχει ρητή αναφορά στο κείμενο της συναλλαγματικής, τότε ως τόπος πληρωμής μπορεί να θεωρηθεί αυτός που, ενδεχόμενα, αναγράφεται ως τόπος κατοικίας ή εμπορικής δραστηριότητας του πωλητή. Αν δεν υπάρχει ούτε αυτός, τότε η συναλλαγματική είναι άκυρη. Ο τόπος έκδοσης δεν ισχύει και ως τόπος πληρωμής.
6. Το όνομα του δικαιούχου (λήπτη), δηλαδή εκείνου, σε διαταγή του οποίου πρέπει να πληρωθεί το χρηματικό ποσό της συναλλαγματικής, π.χ. «πληρώσατε στον Α ή εις διαταγή του». Επειδή η συναλλαγματική είναι αξιόγραφο γεννημένο «σε διαταγή», δεν είναι απαραίτητη η προ- σθήκη της ρήτρας «σε διαταγή», ενώ ταυτόχρονα δεν επιτρέπεται να εκδοθεί στον κομιστή (ως ανώνυμο δηλαδή αξιόγραφο).
Ως δικαιούχος μπορεί να οριστεί και ο ίδιος ο εκδότης, σε περίπτωση που κατά τον χρόνο έκδοσης της συναλλαγματικής δεν γνωρίζει σε ποιον πρόκειται να τη μεταβιβάσει, π.χ. «πληρώσατε σε διαταγή εμού του ιδίου».
7. Η χρονολογία και ο τόπος έκδοσης. Η σημείωση της χρονολογίας έκδοσης είναι απαραίτητη. Μη αναγραφή της, προκαλεί ακυρότητα του τίτλου. Αντίθετα, ως προς τη σημείωση του τόπου έκδοσης, ο Νόμος εί-

ναι επιεικέστερος. Αν δεν αναγράφεται τόπος έκδοσης, γίνεται δεκτό ότι η συναλλαγματική εκδόθηκε στον τόπο που σημειώνεται δίπλα στο όνομα του εκδότη. Αν όμως δεν αναγράφεται κανένας τόπος δίπλα στον εκδότη ή αναγράφονται περισσότεροι από έναν, τότε η συναλλαγματική είναι άκυρη.
8. Η υπογραφή του εκδότη, δηλαδή αυτού που εκδίδει τη συναλλαγματική. Η υπογραφή περιλαμβάνει το ονοματεπώνυμο του εκδότη ή την εμπορική του επωνυμία. Η σύντμηση ονόματος ή επωνυμίας επιτρέπε- ται εφόσον προκύπτει με βεβαιότητα η ταυτότητα του εκδότη. Η υπογραφή πρέπει να είναι χειρόγραφη (όχι π.χ. σφραγίδα) και τοποθετείται στο κάτω δεξιό μέρος της συναλλαγματικής (μετά το τέλος του κειμέ- νου). Δεν είναι απαραίτητο να είναι ιδιόγραφη αφού μπορεί να υπο- γράψει και ο αντιπρόσωπος. Ως εκδότες μπορούν να υπογράψουν και περισσότερα από ένα πρόσωπα, τα οποία όμως ευθύνονται το καθένα εξολοκλήρου για τη συναλλαγματική αυτή (για το σύνολο δηλαδή του ποσού).
Από τα παραπάνω στοιχεία της συναλλαγματικής, η ονομασία, η απλή και καθαρή εντολή, το όνομα του πληρωτή, το όνομα του δικαιούχου, η χρονολογία έκδοσης και η υπογραφή του εκδότη είναι τυπικά στοιχεία, η απουσία των οποίων δεν μπορεί να αναπληρωθεί. Αντίθετα, ο χρόνος λήξης, ο τόπος πληρωμής και ο τόπος έκδοσης μπορούν να αναπληρωθούν.
Τα τυπικά στοιχεία της συναλλαγματικής πρέπει να υπάρχουν σε όλο το χρονικό διάστημα από την έκδοσή της μέχρι την άσκηση της απαίτησης από τον δικαιούχο. Αν ουσιώδες τμήμα της συναλλαγματικής υποστεί φθορά, π.χ. διαγραφές, σκισίματα, μουτζούρες κ.λπ., καθίσταται άκυρη. Αν αλλοιωθεί το κείμενο της συναλλαγματικής εκ των υστέρων (αλλάξει π.χ. ο χρόνος λήξης ή το ποσό) χωρίς τη συμφωνία όσων έχουν υπογράψει μέχρι τότε, αυτοί ευθύνονται σύμφωνα με το αρχικό κείμενο, ενώ οι μεταγενέ- στεροι υπογραφείς ευθύνονται σύμφωνα με το νέο (αλλοιωθέν) κείμενο.
Ως πιθανές παρεκκλίσεις από την αυστηρή τυπικότητα της συναλλαγματικής, αναφέρονται οι παρακάτω:
Α) Η λευκή συναλλαγματική. Η λευκή συναλλαγματική εκδίδεται ατελής, δηλαδή λείπουν ένα ή περισσότερα από τα απαραίτητα τυπικά στοιχεία. Η έλλειψη αυτή είναι όμως θελημένη, οφείλεται δηλαδή σε συμφωνία των ενδιαφερομένων. Το τυπικό στοιχείο, το οποίο απουσιάζει, μπορεί να συμπληρωθεί αργότερα, με απαραίτητη προϋπόθεση να υπάρχει ρητή εξουσιοδότηση για τη συμπλήρωση ή τουλάχιστον σιωπηρή, η οποία


προκύπτει από την έλλειψη αντίθετης συμφωνίας (απαγόρευσης της συμπλήρωσης).
Β) Η μετατροπή της. Σε περίπτωση που η συναλλαγματική είναι άκυρη λόγω έλλειψης κάποιου από τα τυπικά στοιχεία της, θα πρέπει να εξε- ταστεί το αν συντρέχουν οι προϋποθέσεις για τη μετατροπή της σε άλλη δικαιοπραξία, σύμφωνα με το άρθρο 182 ΑΚ. Θα πρέπει δηλαδή, τα συναλλασσόμενα μέρη να επιθυμούσαν τη δέσμευσή τους με τη νέα δικαιοπρα- ξία, αν γνώριζαν από την αρχή την ακυρότητα της συναλλαγματικής.



Συναλλαγματική

Α (εκδότης)

Β (πληρωτής)

Γ (λήπτης)



Δ (οπισθογράφος) ή (τριτεγγυητής)



Ε (οπισθογράφος)



Ζ (κομιστής)




Στο ανωτέρω σχεδιάγραμμα, ο Ζ μπορεί να στραφεί κατά των Ε, Δ, Η, Γ και Α.
Έστω ότι ο Ζ στράφηκε κατά του Δ τον οποίο και πληρώθηκε. Ο Δ με τη σειρά του μπορεί να στραφεί κατά των προηγούμενων υπογραφέων, δηλαδή κατά των Η και Γ.

[bookmark: _TOC_250032]Πράξη στη συναλλαγματική
Εκτός από την ικανότητα για ανάληψη της σχετικής υποχρέωσης και την αναγραφή των απαραίτητων, σύμφωνα με το Νόμο, τυπικών στοιχείων, για να δημιουργηθεί υποχρέωση από συναλλαγματική απαιτείται και πράξη στη συναλλαγματική. Πρέπει δηλαδή, πάνω στη συναλλαγματική να υπογράψει ορισμένο πρόσωπο, το οποίο θα γίνει οφειλέτης από συναλ- λαγματική.
Τέτοια πρόσωπα είναι α) ο εκδότης, β) ο αποδέκτης (πληρωτής), γ) ο οπισθόγραφος, δ) ο τριτεγγυητής και ε) ο κατά παρέμβαση αποδέκτης.
Η ανάγκη ενίσχυσης της κυκλοφοριακής ικανότητας της συναλλαγμα- τικής επέβαλε τη θεσμοθέτηση της αρχής της αυτοτέλειας των υπογραφών. Σύμφωνα με την αρχή αυτή, όσοι έχουν υπογράψει στη συναλλαγμα- τική, ευθύνονται αυτοτελώς. Αν δηλαδή, η υπογραφή κάποιου από αυτούς δεν είναι έγκυρη, η ευθύνη των υπόλοιπων παραμένει. Αν δεν ίσχυε η αρχή αυτή, κάθε καινούργιος δικαιούχος θα ήταν υποχρεωμένος να βεβαιωθεί πρώτα για την εγκυρότητα της υπογραφής όχι μόνο του εκδότη αλλά όλων των υπόλοιπων οπισθόγραφων που μεσολαβούν.
Παράδειγμα: Ο Α, που είναι ανήλικος, εκδίδει συναλλαγματική, την οποία αποδέχτηκε ο Β (πληρωτής), εις διαταγή του Γ ( λήπτης). Ο Γ (λήπτης) με τη σειρά του, οπισθογραφεί και παραδίδει τη συναλλαγματική στον Δ. Ποια είναι τα δικαιώματα του Δ από το αξιόγραφο;
Ο τίτλος είναι έγκυρος. Επομένως, ο Δ (κομιστής από οπισθογράφηση του λήπτη), δικαιούται να στραφεί στη λήξη της συναλλαγματικής, κατά του Β (αποδέκτης - πληρωτής). Αν δεν ικανοποιηθεί, μπορεί να στραφεί κατά του Γ (λήπτης - οπισθόγραφος). Δεν μπορεί όμως να στραφεί κατά του εκδότη της συναλλαγματικής Α, γιατί ο τελευταίος είναι ανήλικος.







                                  Η ΤΡΑΠΕΖΙΚΗ ΕΠΙΤΑΓΗ
Η τραπεζική επιταγή είναι έγγραφο, που έχει συνταχθεί σύμφωνα με τον τύπο που καθορίζει ο Νόμος και με το οποίο ένα πρόσωπο (εκδότης) δίνει εντολή σε κάποια τράπεζα (πληρωτής) να πληρώσει ορισμένο χρηματικό ποσό σε αυτόν που θα της εμφανίσει το έγγραφο για πληρωμή και ο οποίος νομιμοποιείται για είσπραξη σαν κομιστής.
Στην τραπεζική επιταγή συναλλάσσονται τρία πρόσωπα: ο εκδότης, ο πληρωτής και ο κομιστής.
Ως προς τη νομική της φύση, η επιταγή είναι 
αξιόγραφο με στενή έννοια
-και μάλιστα χρηματόγραφο-, είναι τίτλος αναιτιώδης και εκ του Νόμου σε διαταγή.
Η επιταγή είναι μέσο για τη μεταφορά χρημάτων από τόπο σε τόπο. Είναι επίσης, μέσο πληρωμής. Όποιος έχει λογαριασμό σε Τράπεζα, μπορεί να πληρώνει τις υποχρεώσεις του εκδίδοντας επιταγές. Αντίστοιχα, ο τρίτος που παίρνει την επιταγή, μπορεί να καταθέσει ή να πληρώσει χωρίς να χρησιμοποιήσει χρήματα.
Αυτή η οικονομική λειτουργία της επιταγής έχει ως αποτέλεσμα τον περιορισμό της μετακίνησης ρευστού χρήματος και ωφελεί τόσο τους ιδιώτες όσο και την εθνική μας οικονομία. Αυτό συμβαίνει γιατί τα χρήματα που είναι κατατεθειμένα σε λογαριασμούς μπορούν να επενδύονται και να διατίθενται από τις Τράπεζες σε παραγωγικούς σκοπούς. Γι’ αυτό ακριβώς το λόγο, το κράτος ευνοεί τις πληρωμές με επιταγές και για να παρακινήσει τους πολίτες, έχει απαλλάξει την επιταγή από το τέλος χαρτοσήμου.

[bookmark: _TOC_250006]Τα τυπικά στοιχεία της τραπεζικής επιταγής
Για να εκδώσει κάποιος επιταγή θα πρέπει να είναι ικανός για δικαιοπραξία και κατά συνέπεια ικανός για ανάληψη υποχρέωσης από σύμβαση, όπως ακριβώς απαιτείται για τη συναλλαγματική και για το γραμμάτιο σε διαταγή. Η δικαιοπρακτική ικανότητα θα πρέπει να υπάρχει κατά τον χρόνο της έκδοσης της επιταγής. Πιθανή μεταγενέστερη απώλεια της ικανό- τητας για δικαιοπραξία, δεν επιδρά στο κύρος της επιταγής. Για να είναι έγκυρη η επιταγή θα πρέπει να έχει τα εξής τυπικά στοιχεία:

1. Την ονομασία «επιταγή» στο κείμενο του τίτλου.
2. Την απλή και καθαρή εντολή (διαταγή) για την πληρωμή ορισμένου χρηματικού ποσού, χωρίς όρους και αιρέσεις που την καθιστούν άκυρη.
3. Το όνομα του πληρωτή, ο οποίος πρέπει να είναι τραπεζίτης. Πληρωτής μπορεί να ορισθεί και ο ίδιος ο εκδότης, αλλά μόνο όταν εκδότης και πληρωτής είναι διαφορετικά καταστήματα της ίδιας τράπεζας.
4. Τον τόπο πληρωμής. Αν δεν έχει σημειωθεί, τότε λαμβάνεται υπόψη ο τόπος που αναφέρεται πλάι στο όνομα του πληρωτή. Αν δεν έχει σημειωθεί ούτε και εκεί, η επιταγή θεωρείται ότι πρέπει να πληρωθεί στον τόπο έκδοσής της.
5. Τη χρονολογία και τον τόπο έκδοσης. Η ημερομηνία πρέπει να είναι ορισμένη αλλά όχι απαραίτητα και αληθινή. Η μεταχρονολόγηση της επιταγής δεν επηρεάζει το τυπικό της κύρος. Απλά η μεταχρονολογημένη επιταγή είναι πληρωτέα και στην όψη της. Αν λείπει ο τόπος έκδοσης, θεωρείται ότι η επιταγή έχει εκδοθεί στον τόπο που αναφέρεται στο πλάι του ονόματος του εκδότη. Αν δεν προσδιορίζεται ούτε με αυτόν τον τρόπο ή υπάρχουν περισσότεροι τόποι σημειωμένοι σ’ αυτήν, η επιταγή είναι άκυρη.
6. Την υπογραφή του εκδότη, η οποία πρέπει
[bookmark: _GoBack] να είναι χειρόγραφη.
Ο νόμος δεν απαιτεί ορισμένο τύπο εγγράφου για να είναι έγκυρη η επιταγή. Οι τράπεζες όμως συμφωνούν με τους πελάτες τους ότι θα πληρώνουν μόνο έντυπες επιταγές, που προέρχονται από το βιβλιάριο επιταγών που τους έχουν δώσει. Μειώνεται έτσι ο κίνδυνος πλαστογραφήσεων.
[bookmark: _TOC_250005]Διαφορές της επιταγής από τη συναλλαγματική
Η επιταγή και η συναλλαγματική αποτελούν μέσο για την πληρωμή ορισμένου χρηματικού ποσού. Παρά τις ομοιότητές τους, έχουν και αρκετές διαφορές όπως:
1. Στη συναλλαγματική πληρωτής μπορεί να είναι οποιοδήποτε πρόσωπο. Στην τραπεζική επιταγή, πληρωτής μπορεί να είναι μόνο Νομικά Πρόσωπα Δημοσίου Δικαίου που ασκούν τραπεζικές εργασίες (Ταχυδρομικά Ταμιευτήρια, Ταμείο Παρακαταθηκών και Δανείων ή Τράπεζες).
2. Η επιταγή μπορεί να εκδοθεί στον κομιστή, οπότε δεν είναι απαραίτητο να έχει σημειωθεί το όνομα του λήπτη. Η συναλλαγματική δεν μπορεί να εκδοθεί στον κομιστή και αν δεν αναγράφεται σ’ αυτήν το όνομα του λήπτη είναι άκυρη.


3. Η συναλλαγματική, κατά κανόνα, πρέπει να γίνει αποδεκτή. Αντίθετα, για την επιταγή, ο Νόμος αποκλείει την αποδοχή. Σε περίπτωση αποδοχής της επιταγής, η αποδοχή θεωρείται ως μη γραμμένη, χωρίς να επηρεάζεται το κύρος της επιταγής.
4. Η λήξη της συναλλαγματικής μπορεί να γίνει με τέσσερις τρόπους: α) στην όψη της, β) σε προθεσμία από την όψη, γ) σε ρητά καθορισμένη ημέρα και δ) σε προθεσμία από την έκδοσή της. Αντίθετα, η επιταγή λήγει πάντα με έναν μόνο τρόπο στην όψη της (δηλαδή με την εμφάνισή της). Υπάρχει όμως διαφορά και ανάμεσα στη συναλλαγματική που λήγει στην όψη της και στην επιταγή: η συναλλαγματική όψης πρέπει να εμφανισθεί για πληρωμή μέσα σε ένα χρόνο από την έκδοσή της, ενώ η επιταγή μέσα σε οκτώ ημέρες από την έκδοσή της, αν πρόκειται για επιταγή που έχει εκ- δοθεί και πρέπει να πληρωθεί στο εσωτερικό (ή 20 ή 70 ημέρες -ανάλογα με τον τόπο έκδοσης και πληρωμής της).
5. Στη συναλλαγματική, κατ’ εξαίρεση, είναι δυνατό να τεθεί τόκος, ενώ στην επιταγή απαγορεύεται ρητά.
6. Για τον εκδότη επιταγής που δεν διαθέτει αντίστοιχα κεφάλαια στην πληρώτρια τράπεζα κατά τον χρόνο έκδοσης ή πληρωμής της, προβλέπονται ποινικές κυρώσεις, στις οποίες δεν υπόκειται κάποιος που δεν πληρώνει συναλλαγματική.
7. Στη συναλλαγματική όταν λείπει ο τόπος πληρωμής, ισχύει ο τόπος που σημειώνεται δίπλα στο όνομα του πληρωτή, ενώ αν λείπει και αυτό υπάρχει ακυρότητα. Στην επιταγή, σε περίπτωση έλλειψης τόπου πληρωμής ή σημείωσης τόπου δίπλα στο όνομα του πληρωτή, ως τόπος πληρωμής θεωρείται ο τόπος έκδοσης.
8. Στη συναλλαγματική ισχύει η τριτεγγύηση. Στην επιταγή η πληρώτρια τράπεζα δεν μπορεί να τριτεγγυηθεί, ενώ τριτεγγύηση υπέρ αυτής δεν δίνεται.
9. Στην επιταγή, δεν απαιτείται η σύνταξη διαμαρτυρικού, για να μη χάσει ο κομιστής τα αναγωγικά του δικαιώματα. Αρκεί δήλωση του πλη- ρωτή, ότι η επιταγή εμφανίστηκε, αλλά δεν πληρώθηκε.
10. Η συναλλαγματική υπόκειται σε χαρτοσήμανση κατά την έκδοσή της, διαφορετικά είναι άκυρη. Αντίθετα η επιταγή δεν υποβάλλεται σε χαρ- τοσήμανση.
11. Στη συναλλαγματική μπορεί να γίνει οπισθογράφηση και προς και από τον πληρωτή. Στην επιταγή απαγορεύεται η οπισθογράφηση από τον πληρωτή και αν γίνει είναι άκυρη.

Επιταγή

Α (εκδότης)
Β (πληρωτής)	Γ (λήπτης)



Το ανώτερο σχεδιάγραμμα απεικονίζει τις σχέσεις που δημιουργούνται στην επιταγή. Έτσι έχουμε:
α) Σχέση εκδότη Α - πληρωτή Β (τράπεζα), που ονομάζεται σχέση κάλυψης, β) Σχέση εκδότη Α - λήπτη Γ, που ονομάζεται σχέση αξίας.
γ) Σχέση πληρωτή Β (τράπεζα) - λήπτη Γ δεν υπάρχει.

[bookmark: _TOC_250004]Μεταβίβαση επιταγής
Η μεταβίβαση της επιταγής μπορεί να γίνει με πολλούς τρόπους και εξαρτάται από τη μορφή την οποία της έδωσε ο εκδότης. Ειδικότερα:
1) Η επιταγή στον κομιστή, αποτελεί ανώνυμο τίτλο και μεταβιβάζεται με την απλή παράδοσή της, με αποτέλεσμα να μην ευθύνεται ο μεταβιβάζων αλλά μόνο ο εκδότης. Η επιταγή στον κομιστή μπορεί και να οπισθογραφηθεί, με συνέπεια να ευθύνεται ο οπισθογράφος. Η οπισθογράφηση όμως δεν έχει μεταβιβαστικά αποτελέσματα και εξακολουθεί να παραμένει τίτλος στον κομιστή. Έχει, δηλαδή, η οπισθογράφηση μόνο εγγυητικά αποτελέσματα.
2) Η επιταγή σε διαταγή, μεταβιβάζεται με οπισθογράφηση. Υπάρχουν όμως δύο διαφορές με τις διατάξεις που ισχύουν για την οπισθογράφηση της συναλλαγματικής και συγκεκριμένα: α) Οπισθογράφηση που γίνεται από τον πληρωτή είναι άκυρη και β) Οπισθογράφηση που γίνεται προς τον πληρωτή είναι ανίσχυρη ως οπισθογράφηση και ισχύει απλώς και μόνο σαν εξόφληση. Εξαίρεση έχουμε όταν η πληρώτρια τράπεζα έχει περισσότερα υποκαταστήματα και η οπισθογράφηση γίνεται προς άλλο υποκατάστημα από αυτό που φέρεται ως πληρωτής της επιταγής.


3) Η ονομαστική επιταγή μεταβιβάζεται με εκχώρηση.
Οι κανόνες για την προστασία των συναλλαγών ισχύουν για τη μεταβί- βαση της επιταγής όπως και στη συναλλαγματική. Έτσι, η καλόπιστη κτήση προστατεύεται τόσο στην επιταγή εις διαταγή όσο και στην επιταγή στον κομιστή. Στην επιταγή στον κομιστή προϋπόθεση για την εφαρμογή των διατάξεων της καλόπιστης κτήσης δεν είναι η αδιάκοπη σειρά οπισθο- γραφήσεων αλλά η κατοχή του τίτλου.
Ο αποκλεισμός ενστάσεων που ισχύει για τη συναλλαγματική, ισχύει αντίστοιχα και στην επιταγή.
[bookmark: _TOC_250003]Εμφάνιση της επιταγής για πληρωμή
Ο κομιστής της επιταγής πρέπει να την εμφανίσει για πληρωμή στον πληρωτή μέσα στις νόμιμες προθεσμίες εμφάνισης, για να μη χάσει το δικαίωμα για άσκηση αναγωγής. Πρόθεση του Νομοθέτη είναι, η επιταγή να αποτελεί μέσο πληρωμής και όχι μέσο πίστης. Γι’ αυτό και θέτει σύντομες προθεσμίες εμφάνισης. Έτσι, για επιταγή που εκδόθηκε και είναι πληρω- τέα στην ίδια χώρα (επιταγή εσωτερικού), η προθεσμία εμφάνισης είναι οκτώ (8) ημέρες από την έκδοση. Για επιταγή που είναι πληρωτέα σε χώρα διαφορετική από τη χώρα έκδοσης (επιταγή εξωτερικού), η προθεσμία εί- ναι είκοσι (20) ημέρες, ενώ, αν διαφέρουν και οι ήπειροι, η προθεσμία εμ- φάνισης είναι εβδομήντα (70) ημέρες. Η προθεσμία αρχίζει από την ημερομηνία έκδοσης, η οποία όμως δεν συνυπολογίζεται.
Η επιταγή εμφανίζεται σε αυτόν που αναφέρεται σαν πληρωτής στον τίτλο, δηλαδή Τράπεζα για τις επιταγές που εκδίδονται και είναι πληρωτέες στην Ελλάδα και νομικό πρόσωπο για τις πληρωτέες στο εξωτερικό. (Με εμφάνιση στον πληρωτή εξομοιώνεται η εμφάνιση της επιταγής σε κάποιο συμψηφιστικό γραφείο).
Η επιταγή για να πληρωθεί πρέπει να εμφανιστεί στον τόπο, που έχει γραφεί ως τόπος πληρωμής ή που έχει σημειωθεί δίπλα από το όνομα του πληρωτή. Αν δεν υπάρχει τόπος πληρωμής, τότε η επιταγή πρέπει να εμφανιστεί στον τόπο που σημειώνεται δίπλα από το όνομα του εκδότη. Στην περίπτωση που αναγράφονται περισσότεροι τόποι έκδοσης, λαμβάνεται υπόψη αυτός που έχει σημειωθεί πρώτος.
Η πληρωμή της επιταγής γίνεται μετά από έλεγχο της νομιμοποίησης του κομιστή. Έτσι, στην ονομαστική επιταγή πρέπει να γίνει έλεγχος των στοιχείων της ταυτότητάς του, στην επιταγή σε διαταγή πρέπει να ελεγχθεί η αδιάκοπη σειρά οπισθογραφήσεων, ενώ στην επιταγή στον κομιστή

αρκεί η κατοχή του τίτλου. Πρέπει επίσης να ελεγχθεί η σχέση κάλυψης και η έγκυρη σύμβαση επιταγής.
Η τράπεζα εξοφλώντας την επιταγή, χρεώνει το λογαριασμό του εκδότη με το ποσό που αυτή πλήρωσε. Ταυτόχρονα με την πληρωμή της επιταγής, η τράπεζα μπορεί να ζητήσει και τη «χέρι με χέρι» παράδοση της εξοφλημένης επιταγής, ώστε να εξασφαλιστεί ο εκδότης και οι άλλοι υπόχρεοι από τον κίνδυνο που συνεπάγεται η συνέχιση της κυκλοφορίας της. Μπορεί να γίνει και μερική πληρωμή της επιταγής. Στην περίπτωση αυτή, χορηγείται στον πληρωτή εξοφλητική απόδειξη για το ποσό που κατέβαλε, χωρίς να του παραδοθεί η επιταγή.
Υπάρχουν δύο περιπτώσεις κατά τις οποίες η τράπεζα μπορεί να αρνη- θεί την εξόφληση της επιταγής:
α) Η ανάκληση της επιταγής (βλ. παρακάτω), και
β) Η ακάλυπτη επιταγή. Ακάλυπτη επιταγή έχουμε όταν, το κεφάλαιο που είναι κατατεθειμένο στο λογαριασμό του εκδότη, δεν επαρκεί για την πληρωμή της επιταγής. Η έκδοση ακάλυπτης επιταγής αποτελεί ποινικό αδίκημα. Για να υπάρξει η αντικειμενική υπόσταση του αδικήματος αυτού πρέπει να έχουμε: Ι) μη πληρωμή της επιταγής και ΙΙ) η μη πληρωμή να οφείλεται στην έλλειψη διαθέσιμων κεφαλαίων του εκδότη στην πληρώτρια τράπεζα. Επίσης πρέπει η επιταγή να είναι έγκυρη και να εμφανίσθηκε για πληρωμή εμπρόθεσμα.
[bookmark: _TOC_250002]Ανάκληση της επιταγής
Η επιταγή, σε ορισμένες περιπτώσεις και με τη συνδρομή κάποιων προϋποθέσεων, μπορεί να ανακληθεί. Σχετικά με τη δυνατότητα ανάκλησης της επιταγής, επικρατούν τρία συστήματα:
α) το σύστημα της ελεύθερης ανάκλησης (δηλαδή σε όλο το χρόνο της), το οποίο ισχύει στην Αγγλία και στη Βόρεια Αμερική.
β) το σύστημα της απόλυτης αδυναμίας ανάκλησης της επιταγής, το οποίο ισχύει στη Γαλλία,
γ) το σύστημα της σχετικής αδυναμίας ανάκλησης της επιταγής, το οποίο καθιερώθηκε στη Γερμανία και κατά το οποίο, απαγορεύεται η ανάκληση της επιταγής για όσο χρόνο τρέχει η προθεσμία της εμφάνισής της και επιτρέπεται για τον χρόνο μετά την παρέλευση της προθεσμίας εμφάνισής της.
Το τρίτο σύστημα επικρατεί και στη δική μας Νομοθεσία. Απαγορεύεται ρητά η ανάκληση της επιταγής από τον εκδότη κατά την προθεσμία εμφάνι- σής της. Αν ο πληρωτής στο διάστημα αυτό εξοφλήσει την επιταγή, θεωρεί-


ται ότι εξόφλησε έγκυρα και χρεώνει τον εκδότη με το ποσό της πληρωμής. Η διάταξη αυτή είναι δημόσιας τάξης και δεν μπορεί ο εκδότης να δεσμεύσει τον πληρωτή με αντίθετη ρήτρα. Επερχόμενη ανικανότητα του εκδότη ή θά- νατός του μετά την έκδοση της επιταγής δεν επιδράει καθόλου στο κύρος της. Αντίθετα, αν η ανάκληση της επιταγής γίνει μετά την πάροδο της προθεσμίας για εμφάνιση, είναι ισχυρή και δεσμεύει τον πληρωτή. Αν δεν έγινε ανάκληση, η τράπεζα μπορεί να πληρώσει την επιταγή, ακόμα και παρά τη μη εμπρόθεσμη εμφάνισή της. Συνήθως οι τράπεζες εξοφλούν τις εκπρόθεσμες επιταγές (που δεν έχουν ανακληθεί) εφόσον υπάρχει κάλυψη.
[bookmark: _TOC_250001]Είδη τραπεζικών επιταγών
Εκτός από τη συνηθισμένη κοινή επιταγή, στο Ν.5960 ρυθμίζονται και δύο ιδιαίτερα είδη επιταγών: α) η δίγραμμη και β) η λογιστική.
α) Η δίγραμμη επιταγή διακρίνεται εξωτερικά από την κοινή, επειδή στο μπροστινό της μέρος έχει δύο παράλληλες γραμμές. Οι γραμμές αυτές, μπορούν να τεθούν από τον εκδότη ή από τον κομιστή της επιταγής. Όταν ανάμεσα στις δύο αυτές γραμμές δεν σημειώνεται τίποτα ή απλώς η λέξη
«τραπεζίτης», τότε η διγράμμιση είναι γενική και η επιταγή πληρώνεται μόνο σε τραπεζίτη ή σε πελάτη της πληρώτριας τράπεζας. Όταν ανάμεσα στις δύο αυτές γραμμές αναφέρεται όνομα συγκεκριμένου τραπεζίτη, έχουμε ειδική διγράμμιση. Στην ειδική διγράμμιση, ο πληρωτής υποχρε- ούται να πληρώσει σ’ αυτόν και μόνο, το όνομα του οποίου αναγράφεται μεταξύ των δύο αυτών γραμμών. Η ειδική δίγραμμη επιταγή μπορεί να οπι- σθογραφηθεί ή να προστεθεί και δεύτερη ειδική διγράμμιση.
β) Η λογιστική επιταγή διακρίνεται από την κοινή επιταγή, επειδή στο μπροστινό της μέρος και πλάγια σημειώνεται η φράση «πληρωτέα σε λογαριασμό» ή άλλη ισοδύναμη. Η φράση αυτή, τοποθετείται από τον εκ- δότη ή από τον κομιστή και δεν μπορεί να ανακληθεί εκ των υστέρων. Η επιταγή αυτή δεν εξοφλείται με μετρητά αλλά μόνο με λογιστικό διακανο- νισμό υπέρ του κομιστή της. Επομένως, η εξαργύρωση της επιταγής προϋποθέτει να έχει ο κομιστής λογαριασμό σε τράπεζα. Έτσι, γίνεται ακόμα δυσκολότερη η είσπραξη της επιταγής από μη δικαιούχο.
Στο νόμο αναφέρονται τρεις περιπτώσεις λογιστικού διακανονισμού: α) Η πίστωση σε λογαριασμό του κομιστή στην πληρωτέα τράπεζα, β) «Ο γύρος», όταν ο λογαριασμός του κομιστή είναι σε άλλη τράπεζα,
γ) Ο συμψηφισμός, δηλαδή η εξόφληση της επιταγής είτε σε συμψηφιστικό γραφείο επιταγών είτε με άλλο τρόπο.

Τέλος, σε πολλές χώρες μεταξύ των οποίων και η Ελλάδα, έχει διαδοθεί η ταξιδιωτική επιταγή (traveller’s check). Η ταξιδιωτική επιταγή χρησιμεύει για την ασφαλή μεταφορά χρημάτων από τόπο σε τόπο και όχι ως μέσο πληρωμής. Ο πελάτης έχει ήδη καταβάλει το ποσό των επιταγών στην τράπεζά του, η οποία με τη σειρά της, του δίνει τις ταξιδιωτικές επιταγές που έχουν εκδοθεί σε διαταγή του. Χαρακτηριστικά της είναι ότι δεν αναγράφει τόπο και χρονολογία έκδοσης, ούτε τόπο πληρωμής και το ποσό της είναι εκ των προτέρων δεδομένο. Αμφισβητείται αν η ταξιδιωτική επιταγή είναι γνήσια επιταγή.

